《广武驿和壁上韵时九月六日也》
明代·江源

宦辙东西到处家，故园秋雨老桑麻。路长万里无音耗，节近重阳负菊花。

广武夜寒号冻雀，雁门风急飏惊沙。使车未断红尘迹，徒羡知还几个鸦。

作者简介：明广东番禺人，字一原。成化五年进士。任上饶知县，清讼狱，百姓感服。迁户部主事，历郎中，清慎自持，且有文誉。以忤权贵出为江西按察佥事。综理屯田水利，烛奸刷弊，不动声色。擢四川副使，乞休归，优游泉石，以诗自娱。卒年七十二。有《桂轩集》。